ज्वैलर्स फेडरेशन ऑफ़ इंडिया के राष्ट्रीय संयोजक पंकज अरोड़ा ने कहा कि एक अनुमान के अनुसार आज देश भर में लगभग 2000 करोड़ रुपये का सोने का व्यापार हुआ। प्रतिदिन देश में लगभग 1400 करोड़ रुपये का व्यापार होता है। पिछले 10 वर्षों में सोने के प्रति लोगों का रूझान काफी ज्यादा हो गया है। पहले सोने की खरीदारी केवल महानगरों तक ही सीमित थी लेकिन अब सभी मेट्रो शहरों एवं छोटे शहरों में भी सोने चांदी की दुकाने बड़ी संख्यां में खुली हैं। उन्होंने कहा की सरकार का शुद्धता के प्रति जागरूकता का अभियान भी इसमें मददगार साबित हुआ है। लोग अब हॉलमार्क गहने लेना ज्यादा पसंद करते हैं।